Ի թիվս կատարողական վարույթներին առնչվող այլ հարցերի՝ խորհրդակցության ընթացքում ՀՀ գլխավոր հարկադիր կատարողն անդրադարձել է նաև քաղաքացիների դիմումներին ու գրություններին պատասխանելու ընթացակարգին: Նա հանձնարարել է բոլոր բաժինների պետերին քաղաքացիների դիմումներին ու գրություններին պատասխանել սեղմ ժամկետում՝ անհրաժեշտության դեպքում քաղաքացուն ուղարկելով միջանկյալ գրություն: Հակոբ Հակոբյանը հարկադիր կատարողներին կարգադրել է նաև լինել խիստ հետևողական աշխատանքային կարգապահության պահպանման հարցում և կատարողական վարույթի կողմերի հետ աշխատելիս ցուցաբերել նրբանկատություն ու զսպվածություն: